****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 17. jaanuar 2024 nr 1-13/24/23

Algus kell 16.00, lõpp kell 17.55

**Koosolekut juhatas** Tiit Jürmann

**Protokollis** Maria Kuldkepp

**Võtsid osa liikmed**: Itta Arak, Gert Elmaste, Janika Gedvil, Mare Hõbemäe, Tõnu Juul Tiit Jürmann, Kalle Kivistik (Teams), Kiti Põld, Triinu Tints

**Võtsid osa asendusliikmed:** Liia Ardel (Lea Saareoks asendusliige), Erika Kiviloo (Heiki Raudla asendusliige)

**Puudus:** Heiki Raudla, Lea Saareoks, Mati Tuuksam

**Koosolekul viibisid:** rahandusameti juhataja Kadri Kütt, volikogu esimees Helmen Kütt (Teams) linnapea Madis Timpson (Teams), abilinnapea Tonio Tamra, Hoolekandekeskuse juhataja Anu Välis, sotsiaalameti juhataja Karin Kiis, linnavolikogu liige Jane Särg, abilinnapea Kalvi Märtin (Teams)

Koosolek toimus füüsiliselt raekojas ja Microsoft Teamsi vahendusel.

Kinnitati järgmine päevakord.

**PÄEVAKORD:**

1. Hoolekandekeskus

2. Ajutise komisjoni moodustamine (2024/208-1), II lugemine

3. Ühistranspordi sõidupileti, päevapileti ja perioodipileti hinna kehtestamine (2024/225)

4. Viljandi linna 2024. aasta eelarve II lugemine (2024/214-1) ja muudatusettepanekud

5. Viljandi linna 2023. aasta aastapreemia (2024/229)

6. Viljandi linna elutöö preemia (2024/230)

7. Muud küsimused

Läbirääkimised päevakorra asjus.

Kinnitati järgnev päevakord.

**PÄEVAKORRAPUNKT NR 1**

**Hoolekandekeskus**

**KUULATI:**

A. Välis andis ülevaate enda esimesest kuust Viljandi Hoolekandekeskuse juhatajana. Lisaks avaldas ta mõtteid mitmetest võimalikest lahendustest teenuse kvaliteedi tõstmiseks, sealhulgas personali kvalifikatsiooni tõstmine, koolituste läbiviimine, korrektsuse ja puhtuse nõudmine, meeskonnatöö arendamine, kliendikeskse atmosfääri loomine jne.

T. Tamra selgitas Viljandi Hoolekandekeskuse majanduslikku olukorda.

T. Juul saabus kell 16.17

**OTSUSTATI:**

Võtta informatsioon teadmiseks.

**PÄEVAKORRAPUNKT NR 2**

**Ajutise komisjoni moodustamine (2024/208-1), II lugemine**

**KUULATI:**

G. Elmaste selgitas eelnõu sisu ja selle sisulist eesmärki, milleks on tagada parem Viljandi Hoolekandekeskuse teenuse kvaliteet.

Toimus arutelu.

Koosoleku juhataja pani eelnõu hääletusele.

**Hääletati:**

3 poolt, 4 vastu, 4 erapooletut.

**OTSUSTATI:**

Mitte toetada eelnõu „Ajutise komisjoni moodustamine (2024/208-1), II lugemine“.

**PÄEVAKORRAPUNKT NR 3**

**Ühistranspordi sõidupileti, päevapileti ja perioodipileti hinna kehtestamine (2024/225)**

**KUULATI:**

K. Kase tutvustas eelnõu eesmärki, milleks on kehtestada piletite hinnad sõitjatele alates 20. eluaastast kuni 62. eluaastani (kaasa arvatud), kes kasutavad liiklemiseks bussiliini nr 7. Sellesse vanusegruppi mittekuuluvad inimesed ning soodustatud isikud saavad endiselt sõita tasuta.

J. Gedvil lahkus kell 16.58

Koosoleku juhataja tegi ettepaneku komisjoni poolt toetada eelnõud. Vastuväiteid ei olnud.

**OTSUSTATI:**

Toetada eelnõu „Ühistranspordi sõidupileti, päevapileti ja perioodipileti hinna kehtestamine (2024/225)“.

**PÄEVAKORRAPUNKT NR 4**

**Viljandi linna 2024. aasta eelarve II lugemine (2024/214-1) ja muudatusettepanekud**

**KUULATI:**

M. Timpson ja K. Kütt tutvustasid eelnõu sisu, mille eesmärk on kinnitada 2024. aasta tulude ja kulude summad.

Komisjon võttis muudatusettepanekud teadmiseks.

Koosoleku juhataja tegi ettepaneku toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi linna 2024. aasta eelarve II lugemine (2024/214-1)“.

**PÄEVAKORRAPUNKT NR 5**

**Viljandi linna 2023. aasta aastapreemia (2024/229)**

T. Jürmann tutvustas kandidaate ning toimus avalik hääletus ühepunktisüsteemis. Kõige rohkem hääli kogus Viljandimaa Vabadussõjas langenute mälestussamba taasloojad: OÜ Kivikuvand ja juht Andrus Sibul ning kujurid Tiiu Kirsipuu ning Ivan Zubaka.

Komisjon kinnitas tulemuse

**OTSUSTATI:**

Esitada 2023. aasta aastapreemia kandidaadiks Viljandimaa Vabadussõjas langenute mälestussamba taasloojad: OÜ Kivikuvand ja juht Andrus Sibul ning kujurid Tiiu Kirsipuu ning Ivan Zubaka.

**PÄEVAKORRAPUNKT NR 6**

**Viljandi linna elutöö preemia (2024/230)**

T. Jürmann tutvustas kandidaate ning toimus avalik hääletus ühepunktisüsteemis. Kõige rohkem hääli kogus Peep Aru.

Komisjon kinnitas tulemuse.

**OTSUSTATI:**

Esitada 2023. aasta elutöö preemia kandidaadiks Peep Aru.

(allkirjastatud digitaalselt) (allkirjastatud digitaalselt)

Tiit Jürmann Maria Kuldkepp

koosoleku juhataja protokollija